**ΣΧΟΛΙΑΣΜΟΣ ΙΣΤΟΡΙΚΗΣ ΠΗΓΗΣ : ΕΠΟΙΚΙΣΤΙΚΗ ΠΟΛΙΤΙΚΗ ΒΥΖΑΝΤΙΟΥ –ΣΚΛΑΒΗΝΙΕΣ (ΙΕΠ –Τ.Θ.Δ.Δ.)**

**Αντλώντας στοιχεία από τις παρακάτω ιστορικές πηγές και αξιοποιώντας τις ιστορικές σας γνώσεις, να αναφερθείτε:**

**α. στον τρόπο με τον οποίο διαμορφώθηκαν οι σκλαβηνίες.**

 **(μονάδες 12)**

**β. στο είδος και τα αποτελέσματα της πολιτικής που εφάρμοσε το Βυζαντινό κράτος για την αντιμετώπιση της ισχυρής παρουσίας σλαβικών πληθυσμών στις ευρωπαϊκές επαρχίες του.**

 **(μονάδες 13)**

**ΚΕΙΜΕΝΟ Α**

Ένας λαός, που ονομάζονται Σκλαβηνοί, εισέβαλε σε ολόκληρη την Ελλάδα και στη χώρα των Θεσσαλονικέων και σε όλη τη Θράκη, και κατέλαβε τις πόλεις, και πήρε πουάριθμα φρούρια, και λεηλάτησε, και έκαψε, και υποδούλωσε τον λαό, και έγινε κύριος όλης της χώρας, και εγκαταστάθηκε εκεί δια της βίας, και έμεινε εκεί σαν να ήταν δική του […] Και ακόμη μέχρι σήμεα (584 μ.Χ.) βρίσκονται εκεί, και ζουν ανενόχλητοι στις ρωμαϊκές χώρες, χωρίς αγωνία και φόβο, και αιχμαλωτίζουν και καίνε […]

Magno C., *Βυζάντιο, η αυτοκρατορία της νέας Ρώμης*, (μτφρ. Δ. Τσουγκαράκη), ΜΙΕΤ, Αθήνα 1990, 35-36.

**ΚΕΙΜΕΝΟ Β**

Η αποφασιστική εθνολογική πολιτική των αυτοκρατόρων της εποχής [ιδιαίτερα του Ιουστινιανού Β΄και λίγο αργότερα του Νικηφόρου Α΄] που προέβησαν σε υποχρεωτικές μετακινήσεις πληθυσμών [σλάβι μεταφέρονται στην Ασία, ενώ Αρμένιι στην Ευρώπη], εμπόδισαν τις διασυνοριακές συνεργασίες ομοφύλων εναντίον του Βυζαντίου και εξασφάλισαν την απρόσκοπτη άσκηση της αυτοκρατορικής διοίκησης, που είχαν διασαλεύσει οι διασπαστικές κινήσεις αυτών των ξένων στοιχείων, σε συνεργασία με τους εκτός συνόρων ομογενείς τους.

Γλύκατζη –Αρβελέρ, Ε. , *Γιατί το Βυζάντιο*, Μεταίχμιο, Αθήνα 2012.